हमारे एक मित्र हैं त्रिपाठी जी। बहुत ही सीधे सरल और सच्चे आदमी हैं। जो बात कहते हैं, मुँह पर कहते हैं। उनके घर मेरा अक्सर जाना होता रहता है। घर भी उनका माशा अल्लाह, शानदार बना है। हर चीज़ ए-वन कटेगरी की। और हाँ, त्रिपाठी जी की एक खासियत बताना तो भूल ही गया। यही कि वे खाना बहुत अच्छा बनाते हैं। इसके साथ ही साथ वे खिलाने के भी बहुत शौकीन हैं। इसलिए न चाहते हुए भी मुझे अक्सर उनकी दावत कुबूल करनी पड़ती है।